ΣΚΟΠΕΛΟΣ ΦΕΒΡΟΥΑΡΙΟΣ 2026
ΑΠΟΛΟΓΙΣΜΟΣ ΔΕΥΑΣ ΑΠΟ 1-9-2019 ΜΕΧΡΙ ΣΗΜΕΡΑ
Aγαπητοί συνάδελφοι,
Η Πρόεδρος της Δημοτικής Κοινότητας Γλώσσας κ.Ευαγγελία Μπέλλα,με την ερώτησή της μου δίνει την ευκαιρία,  για μια πληρέστερη ενημέρωση του δημοτικού μας συμβουλίου αλλά και των συνδημοτών μας, να παραθέσω έναν απολογισμό της 5ετίας που ήμαστε στη διοίκηση της ΔΕΥΑ Σκοπέλου.
Πρώτα – πρώτα, οφείλω να ευχαριστήσω τον Δήμαρχο Σκοπέλου Σταμάτη Περίσση. Όχι μόνον, επειδή μου έδειξε και μου δείχνει εμπιστοσύνη, αφού μου έχει αναθέσει την εκτέλεση διπλών καθηκόντων δηλ. του Αντιδημάρχου και Προέδρου της Δημοτικής Επιχείρησης ΄Υδρευσης και Αποχέτευσης Σκοπέλου,  αλλά και επειδή μαζί δρομολογήσαμε και δρομολογούμε λύσεις,  σε μια σειρά θεμάτων, με πλήρη συνεργασία και στήριξη.
Ευχαριστώ επίσης τα μέλη του Διοικητικού Συμβουλίου, σημερινά αλλά και αυτά που αποχώρησαν λόγω λήξης της θητείας τους, καθώς και το προσωπικό της ΔΕΥΑΣ για την αγαστή συνεργασία που είχαμε και έχουμε, με εξαιρετικά αποτελέσματα.
Ως πολίτης, είμαι σίγουρος ότι το Δ. Σ της ΔΕΥΑΣ σε συνεργασία με την σημερινή δημοτική αρχή, έχει πολλά ακόμη να προσφέρει στους Σκοπελίτες γιατί μας αξίζει και γιατί μπορούμε ακόμη πιο δυναμικά.
Συνεργαστήκαμε και συνεργαζόμαστε άψογα και φαίνεται πια, πόσο σημαντικό ρόλο παίζει η αυτοδιοίκηση στην καθημερινότητα των πολιτών και ειδικά στις υποδομές.
Μπορεί να έχω υπηρετήσει σχεδόν 38 χρόνια στη δημόσια διοίκηση, μπορεί να έχω δει πολλές και διαφορετικές καταστάσεις στο δημόσιο, αλλά ειδικά ο Δήμος και τα Νομικά του Πρόσωπα έδειξαν και δείχνουν ότι οι δυσκολίες όσο μεγάλες και αν είναι ξεπερνιούνται με πρόγραμμα, θέληση, στόχο.
Το έργο μας είναι ορατό. Κινηθήκαμε με ουσία και πράξεις για να λύσουμε προβλήματα και να δημιουργήσουμε υποδομές που είναι απαραίτητες για τους συμπολίτες μας.
Η ύδρευση, η αποχέτευση και τα όμβρια είναι ο δυσκολότερος τομέας της τοπ. αυτ/σης.
Κυνηγήσαμε και κυνηγάμε πολλά εθνικά και ευρωπαϊκά προγράμματα, πετυχαίνοντας των ένταξη σημαντικών έργων σε αυτά…. και συνεχίζουμε.
Δεν ξεχνώ ότι η Διοίκηση έχει πάντα συνέχεια και πολλά έργα για να ξεκινήσουν, να ωριμάσουν, να δημοπρατηθούν,  να συμβασιοποιηθούν και να εκτελεστούν χρειάζονται μεγάλες χρονικές περιόδους.
Ας κρατήσουμε ότι τα έργα αυτά ανήκουν σε όλους εμάς για να βελτιώνεται, να προοδεύει και αναπτύσσεται η σύγχρονη κοινωνία.
Αντιμετωπίσαμε ως Διοικητικό Συμβούλιο πολλά προβλήματα, πάσης φύσεως, οικονομικά, νομικά, υπηρεσιακά, λειτουργικά αλλά πάντοτε με πνεύμα συνεργασίας αποφασίζαμε και αποφασίζουμε σχεδόν ομόφωνα για όλα τα θέματα που μας αφορούν.
Αναζητούμε  πάντα την καλύτερη λύση προς όφελος όλων των δημοτών μας.
Προσπαθούμε και φροντίζουμε να μην λείψει το νερό από καμιά περιοχή του νησιού μας.
Η Δημοτική Κοινότητα Γλώσσας, σε εποχή μεγάλης λειψυδρίας που διανύουμε, με τη σωστή διαχείριση , δεν  έμεινε από νερό ούτε ένα λεπτό στα πέντε χρόνια της θητείας μας.
Ας θυμηθούμε όμως, πώς προηγούμενες δημοτικές αρχές αντιμετώπιζαν την παροχή ύδρευσης της Γλώσσας. Μετέφεραν νερό με βυτία γα να σώσουν την κατάσταση που όχι μόνο δεν έλυναν το πρόβλημα αλλά άφηναν και απλήρωτους τους μεταφορείς εργαζόμενους οι οποίοι για να διεκδικήσουν τα δεδουλευμένα προσέφευγαν στα δικαστήρια.
Αγαπητοί συνάδελφοι έχουν γίνει και γίνονται αρκετά έργα αλλά χρειάζεται να γίνουν ακόμη περισσότερα για να φτάσουμε σε ένα σημείο όπου θα υπάρχει εκσυγχρονισμός όλων των λειτουργιών της ΔΕΥΑΣ.
Παρουσιάζω λοιπόν συνοπτικά, όλα τα έργα και τις υπηρεσίες που έλαβαν χώρα στην  πενταετία που ήμαστε στη Διοίκηση της Επιχείρησης, αλλά δεν σταματάμε εδώ………συνεχίζουμε.                                     
1)Βιολογικός Γλώσσας, προϋ/σμός 3.476.779,81 €, έτοιμος και να λειτουργήσει.
2)Δίκτυο μεταφοράς ακαθάρτων από Λουτράκι στον Βιολογικό, προϋ/σμός 1.215.000 €, έτοιμο να λειτουργήσει.
[bookmark: _GoBack]3)Δίκτυο αποχέτευσης Λουτρακίου, πρ/σμός 858.568,35 €, έτοιμο να λειτουργήσει ενώ παράλληλα συνετάγη από τη ΔΕΥΑΣ και η μελέτη για τις ιδιωτικές συνδέσεις αποχέτευσης Λουτρακίου, πρ/σμού 100.000 €.
΄Ηδη έχει πληρωθεί η ΔΕΗ για την ηλεκτροδότηση των ενδιάμεσων αντλιοστασίων όπως επίσης πριν ακόμη την έναρξη του έργου του ΒΙΟΚΑ έγινε αγορά και η πληρωμή των οικοπέδων στα οποία κατασκευάστηκαν οι εγκαταστάσεις του ΒΙΟΚΑ.
4)Αντικατάσταση αμιαντοσωλήνων στο Νέο Κλήμα, πρ/σμός 1.215.000 €.
΄Εργο που παρά τις δυσκολίες που παρουσιάστηκαν (δικαστική διαμάχη μεταξύ των διαγωνιζομένων) έχει αρχίσει.
                                           ========================
*Το δίκτυο μεταφοράς των λυμάτων του οικισμού Πανόρμου λειτουργεί και ήδη από τους επόμενους μήνες θα δεχτεί και τα λύματα των οικιών και καταλυμάτων του οικισμού.
*Κατασκευάστηκε και λειτουργεί ο αγωγός ύδρευσης στη περιοχή Σταφύλου απ’ όπου υδροδοτείται και ο Γεωργ.Συν/σμός, πρ/σμού 105.000 €
*΄Εγινε ανάθεση εκπόνησης μελετών προμήθειας και εγκατάστασης Η/Μ εξοπλισμού για βελτίωση λειτουργίας των υποδομών ακαθάρτων και του ΕΕΛ Αγνώντα όπως επίσης και του δικτύου μεταφοράς λυμάτων οικισμού Σταφύλου, στην τεχν.εταιρεία ΕΡΑΣΜΟΣ με πρ/σμό 16.500 € πλέον ΦΠΑ.
*΄Εγινε ανάθεση και παραδόθηκε η μελέτη περιβαλλοντικών επιπτώσεων του  ΕΕΛ Αγνώντα.
*΄Εγινε για πρώτη φορά τοπογραφική αποτύπωση όλων των εγκαταστάσεων της ΔΕΥΑΣ με ανάθεση στην μηχανικό κ.Τσιπούρα.
*Ξεδιαλύνουμε το ιδιοκτησιακό καθεστώς των αντλιοστασίων αποχέτευσης και εγκαταστάσεων ύδρευσης.
*Χρησιμοποιούμε, κάθε χρόνο, τελευταίας τεχνολογίας μηχανήματα για τον καθαρισμό του αποχετευτικού δικτύου του παραλιακού χώρου και τα αποτελέσματα είναι εμφανή.
*Απαλλάξαμε μια για πάντα την γενικότερη περιοχή του Αγ.Ρηγινάκι από τη δυσοσμία.
*Επιλύθηκαν αλλά και επιλύονται με γοργό ρυθμό χρονίζοντα προβλήματα ύδρευσης αλλά και αποχέτευσης σε όλο το νησί.
*Αντικαθιστούμε σε ελάχιστο χρόνο αντλίες και κινητήρες γεωτρήσεων αλλά και λυμάτων, σε περιπτώσεις βλαβών.
*Αντικαθιστούμε τις πεπαλαιωμένες κολώνες πλησίον των γεωτρήσεων πάνω στις οποίες υπάρχουν οι παροχές ηλεκτρ. ρεύματος.
*΄Εγινε υδρομάστευση του πόσιμου νερού στη θέση « Καναλάκι-Λούκι» στη Γλώσσα και η διάθεσή του στο δίκτυο ύδρευσης της Γλώσσας.
*Πραγματοποιούνται εργασίες ανακατασκευής της δεξαμενής ύδρευσης στη θέση Αλώνια-Σκοπέλου και η σύνδεσή της με αγωγό φιλικό προς τον άνθρωπο στο δίκτυο ύδρευσης για την αντιμετώπιση της λειψυδρίας.
*΄Εγιναν και γίνονται επεκτάσεις δικτύων ύδρευσης και αποχέτευσης για τις ανάγκες των κατοίκων, όπως στη Γλώσσα για τις περιοχές Παλιοκαλύβα, Μάρκ, Περιβολιού,  προς τη θέση Κούτπας, προς τη θέση Καλύβες-Αρμονόπετρα στο ΄Εληος και αλλού.
*Οι επισκευές και συντηρήσεις των αντλητικών συγκροτημάτων ύδρευσης και αποχέτευσης πραγματοποιούνται σε μηδέν χρόνο.
* Τέλος, όπως κάθε χρόνο προβαίνουμε στο καθαρισμό των δεξαμενών ύδρευσης αλλά φέτος παράλληλα γίνεται και μια έξτρα δουλειά που κανείς στο παρελθόν δεν είχε ασχοληθεί. Δουλεύουμε πάνω στην συντήρησή τους. 
*΄Αδειες χρήσης νερού άραγε υπήρχαν; ΄Οσο και να ψάξαμε δεν βρήκαμε ούτε μία.
Αμέσως κινήσαμε τη διαδικασία, μια διαδικασία αρκετά δύσκολη.Σήμερα έχουμε στη κατοχή μας τις πρώτες 6 άδειες χρήσης νερού και συνεχίζουμε.
*Προβαίνουμε κάθε χρόνο στον υπολογισμό του ανθρακικού αποτυπώματος που είναι υποχρεωτικά αυτά τα αποτελέσματα και προβλέπονται από τον κλιματικό νόμο 4936/22.
*Γίνονται εντατικότερα πλέον οι μικροβιολογικές και χημικές αναλύσεις του πόσιμου νερού.
*Συμμετέχουμε στο πρόγραμμα ΑΠΟΛΛΩΝ, για την μείωση του ενεργειακού κόστους που μπορεί να φθάσει μέχρι το 50% της ετήσιας κατανάλωσης ηλεκτρ.ρεύματος για τους ηλεκτροκινητήρες κ.λ.π.
*Κάθε χρόνο κάθε επιχείρηση συντάσσει τις οικονομικές καταστάσεις και τον ισολογισμό της.
Δυστυχώς για την ΔΕΥΑΣ δεν ίσχυε, όπως φαίνεται, αυτός ο νόμος.
Δεν είχε γίνει καμία ενέργεια πάνω στο θέμα αυτό από το 2010 και μέχρι το 2019 που αναλάβαμε εμείς τη Διοίκηση.
΄Ετσι με τη βοήθεια των υπαλλήλων της επιχείρησης, αναθέσαμε την όλη διαδικασία σε ορκωτούς λογιστές που σε πολύ λίγο χρονικό διάστημα θα ολοκληρωθεί.
*Εξοφλήσαμε όλες τις οφειλές παλαιοτέρων χρόνων προς το ΙΚΑ (σήμερα ΕΦΚΑ) καθώς και προς την ΑΑΔΕ.
Ειδικά προς το ΙΚΑ είχαν ενεργό διακανονισμό 97 δόσεων προς 4.550 € την κάθε δόση (σύνολο οφειλής 431.350 €)
Κανονισμοί Επιχείρησης
Α) Κανονισμός διαχείρισης και εσωτερικής λειτουργίας που προβλέπει ο ιδρυτικός νόμος 1069/80 δεν υπήρχε.
Τον συντάξαμε εμείς χωρίς να αναθέσουμε σε εταιρεία, ψηφίστηκε από το διοικητικό συμβούλιο και να σας θυμίσω εγκρίθηκε από το δημοτικό συμβούλιο γιατί πρόκειται περί κανονιστικής πράξης.
Β) Κανονισμός λειτουργίας δικτύου ύδρευσης, τον επικαιροποιούμε.
Γ) Κανονισμός λειτουργίας δικτύου αποχέτευσης, είχε συνταχθεί από πριν αλλά δεν βρήκαμε έγκριση από το διοικητικό συμβούλιο. ΄Ηδη τον επικαιροποιούμε.
Δ)Κανονισμός προμηθειών. Είχε συνταχθεί από πριν αλλά δεν βρήκαμε έγκριση από το διοικητικό συμβούλιο. ΄Ηδη τον επικαιροποιούμε.
ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ-ΤΑΚΤΟΠΟΙΗΣΗ ΥΠΑΛΛΗΛΩΝ
*Ψηφίσαμε και θέσαμε σε εφαρμογή το νέο οργανισμό εσωτερικής υπηρεσίας σύμφωνα με τις καινούργιες διατάξεις και κατατάξαμε το προσωπικό στη θέση του ανάλογα με τα προσόντα του κάθε υπαλλήλου.
*Μονιμοποιήσαμε τους υπαλλήλους της ΔΕΥΑΣ που ήταν ξεκρέμαστοι παρά το γεγονός ότι η εντολή υπήρχε από χρόνια αλλά, οι προηγούμενες διοικήσεις την είχαν τοποθετήσει στο χρονοντούλαπο και περατώσαμε τη διαδικασία ένταξης των αποδοχών τους στην Ενιαία Αρχή Πληρωμών.
ΠΑΓΙΑ ΡΥΘΜΙΣΗ ΛΗΞΙΠΡΟΣΘΕΣΜΩΝ ΟΦΕΙΛΩΝ
 Ψηφίσαμε μία σημαντική απόφαση για την διευκόλυνση των καταναλωτών προκειμένου να εξοφλήσουν τις ληξιπρόθεσμες οφειλές τους προς την Επιχείρηση.
Στο σημείο αυτό θέλω να πω ότι ο κόσμος άρχισε να ανταποκρίνεται στη ρύθμιση αυτή αλλά για λογαριασμό του Διοικητικού μας Συμβουλίου προτρέπω τους οφειλέτες να σπεύσουν  στα γραφεία της ΔΕΥΑ και να κάνουν χρήση της πολύ καλής απόφασης, διότι ανάλογα με το αριθμό δόσεων διαγράφονται και προσαυξήσεις.
ΤΙΜΟΛΟΓΙΑΚΗ ΠΟΛΙΤΙΚΗ-ΚΟΙΝΩΝΙΚΟ ΤΙΜΟΛΟΓΙΟ
΄Αφησα τελευταία την τιμολογιακή πολιτική.
Αρχικά μειώσαμε το 80% του ειδικού τέλους στο 70%.
Από το 2026 και στη συνέχεια όμως καταργήθηκε εξ ολοκλήρου το ειδικό τέλος και έτσι επαναφέραμε τους συντελεστές ύδρευσης και αποχέτευσης στο ύψος που ίσχυαν κατά το 2018.
Ψηφίσαμε και ισχύουν:
*Μέτρα για την εξόφληση των ληξιπρόθεσμων οφειλών ανάλογα με την επιθυμία και την οικονομική δυνατότητα κάθε καταναλωτή με διαγραφή προσαυξήσεων.
*Χαμηλοί συντελεστές ύδρευσης και αποχέτευσης για τους συνταξιούχους, τους οικονομικά αδύνατους, τα ΑΜΕΑ, τις πολύτεκνες και τρίτεκνες οικογένειες. 
ΠΡΟΤΑΣΕΙΣ ΠΟΥ ΕΧΟΥΝ ΚΑΤΑΤΕΘΕΙ 
΄Εχουμε καταθέσει τις παρακάτω προστάσεις: 
             Στο χρηματοδοτικό πρόγραμμα ΑΝΤΩΝΗΣ ΤΡΙΤΣΗΣ
α)ΠΡΟΣΚΛΗΣΗ ΑΤ01 (Υποδομές ύδρευσης) προϋ/σμός 2.136.094 €
Δράσεις:
* Νέα εξωτερικά δίκτυα ύδρευσης
*Επέκταση-ενίσχυση υφισταμένων
*Αντικατάσταση παλαιών αγωγών
*Κατασκευή υποδομών αποθήκευσης νερού
*Προμήθεια και εγκατάσταση συστημάτων ελέγχου διαρροών με πρ/σμό 2.099.000 €
β)ΠΡΟΣΚΛΗΣΗ ΑΤ02(Ολοκληρωμένη διαχείριση αστικών λυμάτων)
Δράσεις:
*Αποχετευτικό δίκτυο ακαθάρτων οικισμού Γλώσσας
*Προμήθεια και εγκατάσταση Η/Μ εξοπλισμού αποκατάσταση και βελτίωσης υποδομών ΕΕΛ Αγνώντα και Σκοπέλου
Προϋπολογισμός 2.173.547,50 € προ ΦΠΑ
γ)ΠΡΟΣΚΛΗΣΗ ΑΤ09 (Χρηματοδότηση μελετών-έργων για το περιβάλλον, την ψηφιακή σύγκλιση κλπ)
Δράσεις:
*Αντικατάσταση εσωτερικού δικτύου ύδρευσης Σκοπέλου
*Αντικατάσταση εσωτερικού δικτύου ύδρευσης Γλώσσας,Λουτρακίου και Αθεάτου
* Αντικατάσταση εσωτερικού δικτύου ύδρευσης Παλαιού Κλήματος
*Αντικατάσταση αγωγών εξωτερικού υδραγωγείου Σκοπέλου
*Αντικατάσταση αγωγών εξωτερικού υδραγωγείου Γλώσσας
Προϋπολογισμός 750.726,31 € προ ΦΠΑ
                                  =======================
                   ΣΕ ΠΡΟΣΚΛΗΣΕΙΣ ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ
Α) Αναβάθμιση  της υδρευτικής υποδομής οικισμών Νήσου Σκοπέλου,πρ/σμός 7.520.000 €, αριθ. μελ. 63/21
Δράσεις:
*Αντικατάσταση καταθλιπτικών αγωγών που τροφοδοτούν τη Γλώσσα
*Κατασκευή καταθληπτικού αγωγού Νέο Κλήμα-Παλαιό Κλήμα με δύο αντλιοστάσια.
*Κατασκευή δεξαμενής στη Γλώσσα 1.000 μ3
*Κατασκευή δύο δεξαμενών στη Σκόπελο 1.000 μ3 εκάστη στις θέσεις Κανάκη και Αλούπι.
*Κατασκευή δεξαμενής 500 μ3 στη θέση Κοτρωνάκι
*Κατασκευή αντλιοστασίου μεταφοράς νερού στη θέση Καμίνια ΙΙ για μεταφορά νερού στη δεξαμενή Αι-Λια για τροφοδότηση οικισμού Σταφύλου
*Αποκατάσταση τριών υδρομαστεύσεων στη περιοχή Γλώσσας
*Αντικατάσταση καταθληπτικού αγωγού από Τζελαλή έως δεξαμενή Κανάκη
*Εγκατάσταση συστήματος τηλεελέγχου για παρακολούθηση δεξαμενών
Β)Επέκταση δικτύων αποχέτευσης σε οικισμούς Νήσου Σκοπέλου, πρ/σμός 4.749.480 €, αριθ. μελ.62/21
Δράσεις:
*Ολοκλήρωση εσωτερικού δικτύου στη Γλώσσα και κατασκευή τριών αντλιοστασίων λυμάτων
*Κατασκευή φρεατίων ιδιωτικών συνδέσεων Λουτρακίου
*Κατασκευή του δικτύου μεταφοράς ακαθάρτων οικισμού Σταφύλου
*Εγκατάσταση συστήματος τηλεελέγχου των αντλιοστασίων
Γ)Αντικατάσταση αντλιών ύδρευσης από το πρόγραμμα της λειψυδρίας, πρ/σμός 100.000 €
Η προμήθεια αυτή είχε θετική εξέλιξη μέσα από ηλεκτρονικό διαγωνισμό.
Δ)«Ανόρυξη νέων ή αξιοποίηση υφιστάμενων υδρευτικών γεωτρήσεων για την αντιμετώπιση της λειψυδρίας και υποβολή της σχετικής πρότασης.
                          ΣΕ ΠΡΟΣΚΛΗΣΗ ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
    Δράσεις:
*Αναβάθμιση δικτύου ύδρευσης Γλώσσας, πρ/σμός 2.500.000 €
* Αναβάθμιση δικτύου ύδρευσης Σκοπέλου, πρ/σμός 3.500.000 €
*Προμήθεια, εγκατάσταση συστήματος τηλεελέγχου και ανίχνευσης διαρροών, πρ/μός 3.238.714,46 € βάσει μελετών που έχουν συνταχθεί από τον Αναπτυξιακό Οργανισμό ΑΜΦΙΚΤΥΟΝΙΕΣ.
Τρέχουμε με χίλια και ξέρετε γιατί; Γιατί α) μεταξύ διοίκησης και εργαζομένων υπάρχει σύμπνοια και απόλυτη εμπιστοσύνη και β)γιατί στις τάξεις των υπαλλήλων επικρατεί πλέον αυτή η πολυπόθητη εργασιακή ηρεμία.
Η ΔΕΥΑ Σκοπέλου, αγαπητοί συνάδελφοι έχει εισέλθει πλέον σε μια νέα εποχή, την εποχή της αναβάθμισης και του εκσυχρονισμού.
Θα παλέψω ακόμη περισσότερο για να πετύχω όλους τους στόχους που από την αρχή έχω βάλει και μέσα σ αυτούς είναι και η διαχειριστική επάρκειά της.
΄Αφησα τελευταία την απόδοση από μέρους μου «του ευχαριστείν»  στους υπαλλήλους και συνεργάτες μου γιατί χωρίς τα παιδιά αυτά δεν θα μπορούσαμε να σηκώσουμε από το ναδίρ την επιχείρηση.
Νίκος Πατσής, αναπλ.Γεν.Δ/ντής
Μαρία Ανδρέου και Μανόλης Γαρουφαλής,διοικητικοί υπάλληλοι,
Τους τεχνίτες μας Στέλιο Κασσανδριανό, Κώστα Λιθαδιώτη, Μανόλη Σκιαθίτη,Μανόλη Μαυροειδή και Γιώργο Σπύρου(τον αποκαλούμενο στη Γλώσσα ΜΑΣΤΟΡΑ).
Τους εποχικούς υπαλλήλους Μάγδα Καστάνη, Ρήγα Τζώτη,Νίκο Λαρυγγάκη,Κώστα Ευαγγελινό, Στέργιο Γλύνη, Σωτήρη Σουσουγγέλη και Παναγιώτη Ιωάννου,Διαμαντή Πάτρα καθώς και σε πολλούς άλλους υπαλλήλους που πέρασαν από την επιχείρηση την τελευταία πενταετία.
Δεν μπορώ όμως να μην αναφερθώ σε ένα για μένα εμβλυματικό πρόσωπο τον Κώστα Ταλαδιανό, που πρόσφατα συνταξιοδοτήθηκε, ο οποίος μέρα νύχτα, ακούραστος εκτελούσε το καθήκον του.
 Σας ευχαριστώ που με ακούσατε. 


